इस्मलामी (हिजरी) पंचांग के वर्ष में 12 चांद्र मास होते है। इसमें अधिक मास नहीं होते। अत: 33 वर्षों में सब मासों में सब ऋतुएँ आ जाती हैं। ऐसी स्थिति व्यवहार के लिए और विशेषकर कृषि के लिए प्रतिकूल है। अत: प्रचलित इस्लामी पंचांग के मास और उनकी तारीखों को धार्मिक त्यौहारों के लिए रखकर व्यावहारिक कार्यों के लिए किसी प्रकार का सायन सौर पंचांग रखना हितावह होगा। ऐसा सायन सौर पंचांग बनाना कठिन नहीं, जिसमें इस्लामी परंपरा भी सुरक्षित रहे। इस प्रकार के प्रयत्न इस्लामी इतिहास के भूतकाल में किए जा चुके हैं, मगर वे निष्फल रहे। अब इस प्रकार के सफल प्रयत्न होने चाहिए।

इस्लामी मास की पहली तारीख अमावस्या के बाद प्रथम चंद्रदर्शन होनेवाली संध्या को पड़ती है और महिना 29.30 दिनों का, परवर्ती चंद्रदर्शन के पूर्व तक का, होता है। इस प्रकार किसी इस्लामी मास में 29 और किसी मास में 30 दिन होते हैं। मध्यम मान से एक चांद्र मास में 29.53 दिन होते हैं। इससे 12 चांद्र मासों के एक वर्ष में 354 दिन और 36 चांद्र मासों के तीन वर्षों में 1,063 दिन होते हैं।

विश्वपंचांग (World calender)
अधिक, क्षय और चांद्र मासों के नाम एवं वर्षमान
इस्लामी (हिजरी) पंचाग
पारसी पंचांग